CELEX: 62018TN0603R(01)
Language: mt
Date: 2019-01-28 00:00:00
Title: Rettifika tal-Avviż fil-Ġurnal Uffiċjali dwar il-Kawża T–603/18 (ĠU C 436, 3.12.2018)

28.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 35/34
            
         
      Rettifika tal-Avviż fil-Ġurnal Uffiċjali dwar il-Kawża T–603/18
      (
            Il-Ġurnal Uffiċjali tal-Unjoni Ewropea C 436 tat-3 ta’ Diċembru 2018
         )
      (2019/C 35/41)
      L-Avviż ippublikat dwar il-Kawża T-603/18, ZE vs Il-Parlament jinbidel b’dan li ġej:
      
         
            
               “Rikors ippreżentat fid-9 ta’ Ottubru 2018 — ZE vs Il-Parlament Ewropew
               (Kawża T-603/18)
               ()
               Lingwa tal-kawża: il-Grieg
               
                  Partijiet
               
               
                  Rikorrent: ZE (rappreżentant: P. Giatagantzidis, avukat)
               
                  Konvenut: Il-Parlament Ewropew
               
                  Talbiet
               
               Ir-rikorrent jitlob li l-Qorti Ġenerali jogħġobha:
               
                           —
                        
                        
                           tannulla d-deċiżjoni tal-25 ta’ Settembru 2018 tas-Segretarju Ġenerali tal-Parlament Ewropew li tordna s-sospensjoni tal-funzjonijiet tiegħu sal-31 ta’ Ottubru 2018, kif ukoll kull att ieħor relatat,
                        
                     
                           —
                        
                        
                           tikkundanna lill-konvenut għall-ispejjeż
                        
                     
                  Motivi u argumenti prinċipali
               
               Insostenn tar-rikors tiegħu, ir-rikorrent jinvoka ħames motivi.
               
                           1.
                        
                        
                           L-ewwel motiv ibbażat fuq ksur tad-dritt tiegħu għal smigħ qabel l-adozzjoni, fil-konfront tiegħu, tad-deċiżjoni kkontestata.
                        
                     
                           2.
                        
                        
                           It-tieni motiv ibbażat fuq l-allegazzjoni li d-deċiżjoni kkontestata ġiet adottata bl-użu ta’ metodu għal ġbir tal-informazzjoni li jikser id-dritt tar-rikorrent għal amministrazzjoni tajba sanċit fl-Artikolu 41 tal-Karta tad-Drittijiet Fundamentali tal-Unjoni Ewropea.
                        
                     
                           3.
                        
                        
                           It-tielet motiv ibbażat fuq ksur tal-prinċipju ta’ imparzjalità mis-Segretarju Ġenerali, peress li huwa ordna l-ftuħ ta’ investigazzjoni amministrattiva fil-konfront tar-rikorrent u fl-istess ħin adotta d-deċiżjoni kkontestata.
                        
                     
                           4.
                        
                        
                           Ir-raba’ motiv ibbażat fuq ksur manifest tad-dritt għall-protezzjoni tal-ħajja privata tar-rikorrent minħabba l-projbizzjoni imposta fuqu milli jkollu aċċess għall-post tax-xogħol tiegħu kif ukoll għall-fajls personali tiegħu.
                        
                     
                           5.
                        
                        
                           Il-ħames motiv ibbażat fuq l-allegazzjoni li l-proċedura użata tikser il-preżunzjoni ta’ innoċenza u tas-sigriet proċedurali, fid-dawl tad-dikjarazzjonijiet magħmula lill-istampa minn uffiċjali għoljin tal-Parlament Ewropew.”